15. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.7793/2393 της 8/10 Δεκ. 1977 (ΦΕΚ Β' 1286) Περί καθορισμού δικαιολογητικών εξαγοράς δημοσίων κτημάτων βάσει του άρθρ. 1 του Νόμ. 719/1977. Έχοντας υπόψη: 1.Τις διατάξεις της παρ. 11 του άρθρ. 4 του Α.Ν. 263/1968, όπως αντικαταστάθηκε με το άρθρ. 1 του Νόμ. 719/1977 "περί αντικαταστάσεως, τροποποιήσεως και συμπληρώσεως διατάξεών τινων της περί δημοσίων κτημάτων νομοθεσίας και άλλων τινών διατάξεων". 2.Την ανάγκη ταχείας εφαρμογής του ανωτέρω Νόμου, αποφασίζουμε: Καθορίζουμε τα απαιτούμενα δικαιολογητικά για την εξαγορά των αυθαιρέτως κατεχομένων δημόσιων κτημάτων, ως εξής: Α)Για την εξαγορά αστικών ακινήτων. 1.Αίτηση που θα περιέχει: α)Πλήρη στοιχεία ταυτότητας και διεύθυνση κατοικίας του αιτούντος την εξαγορά. Σελ. 204,14(α) Τεύχος 758 – Σελ. 8 β)Περιγραφή ολόκληρου του κατεχομένου ακινήτου (Δήμος ή Κοινότητα, θέση, εμβαδό, όρια, απόσταση, από τη θάλασσα, τυχόν υπάρχοντα κτίσματα ή δένδρα κλπ.). 2.Τυχόν υπάρχοντες τίτλοι, βάσει των οποίων κατέχεται το ακίνητο από τον αιτούντα την εξαγορά ή το κατείχαν οι δικαιοπάροχοί του. 3.Δήλωση του Ν.Δ. 105/1969 "περί ατομικής ευθύνης του δηλούντος", με την οποία θα δηλώνεται: α.Ο χρόνος ενάρξεως κατοχής του προς εξαγορά ακινήτου από τον αιτούντα ή το δικαιοπάροχό του. β.Η ύπαρξη ή μη επί του ακινήτου μόνιμου ή προσωρινού κτίσματος και σε καταφατική περίπτωση, από ποιόν έχει ανεγερθεί. γ.Αν στο ακίνητο κατοικεί ο αιτών ή η οικογένειά του μόνιμα ή κατά τη θερινή μόνο περίοδο ή το χρησιμοποιεί ο ίδιος για την άσκηση του επαγγέλματός του. δ.Αν ο αιτών έχει άλλη ακίνητη περιουσία και σε καταφατική περίπτωση, η θέση στην οποία βρίσκεται (ακριβής περιγραφή) και η αξία αυτής. ε.Αν έχει υποβάλλει δήλωση φόρου εισοδήματος για τα εισοδήματα που απέκτησε κατά τα ημερολογιακά έτη 1974, 1975 και 1976 και σε ποια Οικον. Εφορία. Σε αρνητική περίπτωση, το ύψος των εισοδημάτων που απέκτησε κατά τα πιο πάνω έτη. 4.Τοπογραφικά διάγραμμα με κλίμακα 1:200 ιδιώτη μηχανικού ή υπομηχανικού στο οποίο :α)θα εικονίζεται ολόκληρο το κατεχόμενο ακίνητο και θα προσδιορίζεται σ' αυτό (με όρια και εμβαδό) το ζητούμενο για εξαγορά τμήμα αυτού και β)θα εικονίζονται τα τυχόν υπάρχοντα σ' αυτό κτίσματα. Επί πλέον, στο διάγραμμα αυτό θα βεβαιούται από το αρμόδιο Πολεοδομικό Γραφείο ή τη Διεύθυνση Τεχνικών Υπηρεσιών αν το ακίνητο βρίσκεται εντός ή εκτός εγκεκριμένου σχεδίου πόλεως ή εντός, ζώνης και ποιοι όροι δομήσεως ισχύουν σε κάθε περίπτωση στην περιοχή που βρίσκεται το ακίνητο. 5.Βεβαίωση της αρμοδίας Οικον. Εφορίας από την οποία θα προκύπτει το οριστικό ετήσιο εισόδημα του αιτούντος την εξαγορά για τα ημερολογιακά έτη 1974, 1975 και 1976 σε περίπτωση που η δήλωση φόρου εισοδήματος έχει υποβληθεί από τον αιτούντα σε άλλην Οικον. Εφορία από εκείνη που είναι αρμόδια για την υποβολή της αιτήσεως εξαγοράς. Β)Για την εξαγορά αγροτικών ακινήτων: 1.Όλα τα ανωτέρω (για την εξαγορά των αστικών ακινήτων) δικαιολογητικά, εκτός εκείνων που αναφέρονται στις περίπτ. γ', δ' και ε' της παρ. 3 και στην παρ. 5. 2.Βεβαίωση της αρμοδίας Διευθύνσεως Γεωργίας, από την οποία θα προκύπτει: α)αν ο αιτών την εξαγορά του αγροτικού κτήματος το καλλιεργεί συστηματικά ο ίδιος ή η οικογένειά του και β)αν το κατεχόμενο κτήμα, λόγω της φύσεώς του, προορίζεται για γεωργική εκμετάλλευση. 123 26.Ε.β.15 Προστασία Δημοσίων Κτημάτων 